b"\n_START_ARTICLE_\nFranctiradors de la Uni\xc3\xb3 Sovi\xc3\xa8tica\n_START_PARAGRAPH_\nEls franctiradors de la Uni\xc3\xb3 Sovi\xc3\xa8tica tingueren un paper destacat al Front Oriental de la Segona Guerra Mundial; la defensa de la Mare P\xc3\xa0tria i l'etapa defensiva sovi\xc3\xa8tica (1941-1943). Val a dir que tamb\xc3\xa9 foren importants en altres conflictes posteriors, tanmateix aquest \xc3\xa9s el m\xc3\xa9s important en el qual participaren._NEWLINE_A la Segona Guerra Mundial els tiradors i fusellers sovi\xc3\xa8tics empraren sovint els cartutxos  del calibre 7.62x54R per als seus fusells. Feren servir diferents menes de bales: des de bales lleugeres i pesants fins a bales tra\xc3\xa7adores, bales perforants (B-30), bales antiblindatge incendi\xc3\xa0ries  (B-32) i les estabilitzants/compensants i incendi\xc3\xa0ries. Els franctiradors sovi\xc3\xa8tics  en combat duien a les seves samarres de combat i cartutxeres fins a 120 cartutxos. Fou l'\xc3\xbanic ex\xc3\xa8rcit del m\xc3\xb3n i encara ho \xc3\xa9s on els franctiradors podien ser tant homes com dones; m\xc3\xa9s de 2000 ja lluitaven als cossos de franctiradors l'any 1943.\n_START_SECTION_\nDoctrina\n_START_PARAGRAPH_\nEls Sovi\xc3\xa8tics aix\xc3\xad com doctrines militars d'inspiraci\xc3\xb3 sovi\xc3\xa8tica incorporaren tant el concepte de franctiradors sols aix\xc3\xad com el de fusellers o tiradors especialitzats a cada escamot. Introdu\xc3\xafren aquesta doctrina per tal de refor\xc3\xa7ar el tret de precisi\xc3\xb3, car les tropes equipades amb subfusells perderen aquesta habilitat en ser aquests aptes per a combats m\xc3\xa9s propers i amb foc autom\xc3\xa0tic._NEWLINE_Segons deia la doctrina militar sovi\xc3\xa8tica els franctiradors eren emprats per a efectuar foc de supressi\xc3\xb3 que d'altra banda no hagu\xc3\xa9s estat possible (llargues dist\xc3\xa0ncies; per exemple fins a 800 metres). Per descomptat s'empraren sovint per a eliminar blancs oportunistes; en concret l\xc3\xadders i sotsoficials. La causa d'a\xc3\xa7\xc3\xb2 \xc3\xa9s que durant la 2a Guerra Mundial els comandants  i te\xc3\xb2rics militars sovi\xc3\xa8tics, incl\xc3\xb2s el franctirador Vassili Z\xc3\xa0itsev creien a ulls clucs que qualssevol ex\xc3\xa8rcit en guerra maldaria per trobar nous sotsoficials experimentats que reemplacessin aquells abatuts en combat; alhora provocant confusi\xc3\xb3 i atacant psicol\xc3\xb2gicament l'enemic. Endem\xc3\xa9s, tamb\xc3\xa9 consideraren que produiria el mateix efecte equipar unes tropes ben entrenades, experimentades i fidels al codi i a la doctrina amb  fusells de franctiradors menys robusts que els m\xc3\xa9s barats fusells d'assalt i subfusells emprats per altres ex\xc3\xa8rcits com l'alemany. La Uni\xc3\xb3 Sovi\xc3\xa8tica incorpor\xc3\xa0 dones a les seves files com les franctiradores  Liudmila Pavlitxenko, Nina Lobkovskaia i Kl\xc3\xa0vdia Kaluguina (una de les m\xc3\xa9s joves en rebre bateig de foc). Amb l'aven\xc3\xa7 de l'ex\xc3\xa8rcit sovi\xc3\xa8tic i alhora la p\xc3\xa8rdua de la posici\xc3\xb3 defensiva, els franctiradors alemanys esdevingueren un veritable maldecap per a les tropes sovi\xc3\xa8tiques._NEWLINE_M\xc3\xa9s endavant, quan l'Ex\xc3\xa8rcit Sovi\xc3\xa8tic introdu\xc3\xad el SVD (sigles en angl\xc3\xa8s) al seu armament els franctiradors s'incorporaren a les formacions militars a nivell d'esquadres. Es podien incorporar tots aquells fusellers que fossin bons tiradors llevat que no fossin membres del DOSAAF._NEWLINE_Aquests franctiradors tenien fins a un 50% de probabilitats d'encertar un objectiu imm\xc3\xb2bil de mida humana a una dist\xc3\xa0ncia de 800 metres i d'un 80% d'eliminar un objectiu imm\xc3\xb2bil a 500 metres. Per aquells objectius m\xc3\xa9s propers de 200 metres tenien fins a una probabilitat del 90%. Ara b\xc3\xa9, per tal de mantenir aquest alt nivell d'encerts cada franctirador no podia apuntar a m\xc3\xa9s de dos objectius cada minut.\n_START_SECTION_\nFusells\n_START_PARAGRAPH_\nEls sovi\xc3\xa8tics empraren sobretot tres fusells, nom\xc3\xa9s un dels quals, el SVD es disseny\xc3\xa0 especialment per a franctiradors. Els altres eren el Mosin-Nagant i el Tokarev SVT-40._NEWLINE_La versi\xc3\xb3 per a franctiradors del Mosin-Nagant s'empr\xc3\xa0 tant abans, durant i despr\xc3\xa9s de la 2a Guerra Mundial. Es basava en una modificaci\xc3\xb3 del model original de fusell de forrellat Mosin-Nagant 1891/30, malgrat que oper a remodelar-los s'escollien pe\xc3\xa7a per pe\xc3\xa7a segons les seves qualitats. Se n'afegia una mira telesc\xc3\xb2pica de quatre augments que podia ser de dos models diferents. El model PE era un calc del model alemany de Zeiss manufacturat per Emil Busch AG. El darrer model de mira en apar\xc3\xa8ixer, la PEM, era m\xc3\xa9s fidedigna i confiable. Una segona mena de Mosin-Nagant, anomenat PU incorpor\xc3\xa0 un nou model de mira m\xc3\xa9s simple semblant a la del SVT-40 i era m\xc3\xa9s f\xc3\xa0cil de produir. La seva fabricaci\xc3\xb3 comen\xc3\xa7\xc3\xa0 el 1942. Es considera el fusell de franctirador m\xc3\xa9s produ\xc3\xaft i alhora el m\xc3\xa9s emprat en tots els ex\xc3\xa8rcits i cossos militars de tot el m\xc3\xb3n. Fou el model de fusell de franctirador oficial de la Uni\xc3\xb3 Sovi\xc3\xa8tic fins que s'introdu\xc3\xad el 1962 el fusell de franctirador semiautom\xc3\xa0tic Dragunov._NEWLINE_Un altre model emprat pels sovi\xc3\xa8tics a la 2a Guerra Mundial fou el Tokarev SVT-40. Es disseny\xc3\xa0 per tal de substituir els antics models de Mosin-Nagant PE/PEM. Era un fusell semiautom\xc3\xa0tic amb el mateix calibre de munici\xc3\xb3 que el model Mosin-Nagant (7.62x54R). Malgrat que d'antuvi semblava un aven\xc3\xa7, com a resultat de problemes amb la precisi\xc3\xb3 i la fogonada, aix\xc3\xad com dificultats en el proc\xc3\xa9s de muntatge i producci\xc3\xb3. Aix\xc3\xad doncs s'invertiren tots els esfor\xc3\xa7os a crear la darrera versi\xc3\xb3 del Mosin-Nagant._NEWLINE_El SVD, or Snaiperskaya Vintovka Dragunova (Fusell de franctirador Dragunov), creat m\xc3\xa9s endavant fou la resposta i el model espec\xc3\xadfic que formaria part dels arsenals de fusells de franctiradors sovi\xc3\xa8tics. La seva producci\xc3\xb3 comen\xc3\xa7\xc3\xa0 el 1958; no obstant no fou fins al 1963 que l'ex\xc3\xa8rcit l'introduiria. Ara per ara encara alguns pa\xc3\xafsos mantenen l'SVD com el seu fusell de franctirador oficial, alguns d'ells de l'antic Pacte de Vars\xc3\xb2via. El fusell romangu\xc3\xa9 amb la munici\xc3\xb3 del  7.62x54R, tot i que ara tenia un sistema semiautom\xc3\xa0tic accionat per gas i amb pintes de 10 cartutxos."